

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Előterjesztés a Jánoshalmi Polgármesteri Hivatalban igazgatási szünet elrendeléséről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Polgármester, Alpolgármester, Osztályvezetők |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2025. január 24.

**Tisztelt Képviselő-testület!**

Jelen előterjesztés keretében – az alábbi jogszabályokat figyelembe véve – a 2025. évre vonatkozóan az igazgatási szünet kiadásáról szükséges a Tisztelt Képviselő-testületnek döntenie.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése szerint:

*„A képviselő-testület, valamint a 2. §-ban felsorolt szervek vezetője - a Kormány ajánlásának figyelembevételével - a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.”*

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III.7.) Korm. rendelet az alábbi módon határozza meg az igazgatási szünet elrendelésének szabályait:

***„****13. § (1) Az igazgatási szünet időtartama*

1. *nyáron öt egybefüggő naptári hét, amely augusztus 20-át közvetlenül követő vasárnapig tart,*
2. *télen két egybefüggő naptári hét, amely január 1-jét közvetlenül követő vasárnapig tart.*
3. *Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.*
4. *A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.*
5. *§ Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.*
6. *§ A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.”*

A fent leírtakra figyelemmel a Jánoshalmi Polgármesteri Hivatalban a 2025. évi igazgatási szünetet az alábbiak szerint javaslom elfogadni:

**Igazgatási szünet: - 2025. december 23. /kedd- 1 munkanap/**

* **2025. december 29-31. /hétfő-kedd- szerda- 3 munkanap/**
* **2026. január 2. /péntek- 1 munkanap/**

**Összesen 5 munkanap**

Tájékoztató jelleggel:

- 2025. május 2. /péntek/ pihenőnap, amelyet 2025. május 17-én /szombat/ kell ledolgozni.

- 2025. október 24. /péntek/ pihenőnap, amelyet 2025. október 18-án /szombat/ kell ledolgozni.

- 2025. december 24. /szerda/ pihenőnap, amit 2025. december 13-án kell ledolgozni.

December 25-26. munkaszüneti nap, 2026. január 1. munkaszüneti nap, ezért ezen napokra nem kell szabadságot igénybe vennie a dolgozóknak.

Az igazgatási szünetek időtartama alatt a Polgármesteri Hivatal zárva tart. Az egyes szervezeti egységek ügyelet útján biztosítják a zavartalan ügymenetet és a feladatellátást.

**Az igazgatási szünetről szóló 2023. évi XXVI. törvény 7. § (3) bekezdése értelmében:**

***„Az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni.”***

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a Jánoshalmi Polgármesteri Hivatalban

* 2025. december 23. /kedd- 1 munkanap/
* 2025. december 29-31. /hétfő-kedd- szerda- 3 munkanap/
* 2026. január 2. /péntek- 1 munkanap/ napokra,

**összesen 5 munkanap igazgatási szünetet rendel el.**

A Képviselő-testület felkéri a polgármestert, hogy a jegyző útján tegye meg a szükséges intézkedéseket.

**Határidő:** azonnal

**Felelős:**  Lengyel Endre polgármester

Dr. Rennerné dr. Radvánszki Anikó jegyző