**Jánoshalma Városi Önkormányzat Képviselő-testületének 3/2025. (I. 31.) önkormányzati rendelete**

**a hivatali helyiségen kívüli, valamint a hivatali munkaidőn kívül történő egyes anyakönyvi események engedélyezésének, valamint az egyéb családi eseményeknek a szabályairól és a fizetendő díjakról szóló 11/2022. (IX. 30.) önkormányzati rendelet módosításáról**

[1] Jánoshalma Városi Önkormányzat Képviselő-testülete az anyakönyvi eljárásról szóló 2010. évi I. törvény 96. § a)-b) pontjaiban kapott felhatalmazás alapján,

[2] az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A hivatali helyiségen kívüli, valamint a hivatali munkaidőn kívül történő egyes anyakönyvi események engedélyezésének, valamint az egyéb családi eseményeknek a szabályairól és a fizetendő díjakról szóló 11/2022. (IX. 30.) önkormányzati rendelet 4. §-a helyébe a következő rendelkezés lép:

**„4. §**

(1) A hivatali munkaidőn kívüli egyes anyakönyvi esemény – az anyakönyvi eljárásról szóló törvényben meghatározott munkaszüneti napok kivételével szombaton 10 órától 19 óráig engedélyezhető.

(2) Az (1) bekezdésben foglalt szombati időponttól eltérő időpontban, illetve munkanapokon hivatali munkaidőn kívüli egyes anyakönyvi esemény csak különös méltánylást érdemlő esetben, a kérelemben részletesen kifejtett indokok alapján engedélyezhető.”

**2. §**

(1) A hivatali helyiségen kívüli, valamint a hivatali munkaidőn kívül történő egyes anyakönyvi események engedélyezésének, valamint az egyéb családi eseményeknek a szabályairól és a fizetendő díjakról szóló 11/2022. (IX. 30.) önkormányzati rendelet 1. melléklete helyébe az 1. melléklet lép.

(2) A hivatali helyiségen kívüli, valamint a hivatali munkaidőn kívül történő egyes anyakönyvi események engedélyezésének, valamint az egyéb családi eseményeknek a szabályairól és a fizetendő díjakról szóló 11/2022. (IX. 30.) önkormányzati rendelet 2. melléklete helyébe a 2. melléklet lép.

**3. §**

Ez a rendelet 2025. március 1-jén lép hatályba.

**4. §**

A rendelet kihirdetéséről a jegyző gondoskodik.

Lengyel Endre Dr. Rennerné dr. Radvánszki Anikó

polgármester jegyző

*1. melléklet a 3/2025. (I. 31.) önkormányzati rendelethez*

„*1. melléklet*

**A hivatali helyiségen kívüli egyes anyakönyvi esemény, a hivatali munkaidőn kívül tartott egyes anyakönyvi esemény, továbbá a hivatali munkaidőn kívül és hivatali helyiségen kívüli egyes anyakönyvi esemény esetén az önkormányzat részére fizetendő többletszolgáltatás díja és ebből az anyakönyvvezetőt megillető díj**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | A | B | C | D |  |  |  |  |  |  |
|  | **egyes anyakönyvi események** | | **Jelenlegi**  **többletszolgáltatási díj \*** | **Jelenlegi**  **anyakönyvvezetőt megillető díj** | 5% emelés | | 10% emelés | | 15% emelés | |
|  |  |  |  |  | szolgáltatás díja Ft | anyakönyvvezető díja Ft | szolgáltatás díja Ft | anyakönyvvezető díja Ft | szolgáltatás díja Ft | anyakönyvvezető díja Ft |
| 1. | hivatali munkaidőn kívül | hivatal épületén kívül | 32 000 Ft | 15 000 Ft | 33600 | 16000 | 35200 | 17000 | 36800 | 18000 |
| 2. | hivatali munkaidőn kívül | hivatal épületén belül Díszteremben | 21 000 Ft | 10 000 Ft | 22050 | 11000 | 23100 | 12000 | 24150 | 13000 |
| 3. | hivatali munkaidőben | hivatal épületén kívül | 21 000 Ft | - | 22050 | - | 23100 | - | 24150 | - |

\* a díjak az Általános forgalmi adót tartalmazzák”

*2. melléklet a 3/2025. (I. 31.) önkormányzati rendelethez*

„*2. melléklet*

**A hivatali helyiségen kívüli egyéb családi események, a hivatali munkaidőn kívül tartott egyéb családi esemény, továbbá a hivatali munkaidőn kívül és hivatali helyiségen kívüli egyéb családi esemény esetén az önkormányzat részére fizetendő többletszolgáltatás díj és ebből a közreműködő személyt megillető díj**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | A | B | C | D |  |  |  |  |  |  |
|  | **egyéb családi események** | | **Jelenlegi**  **többletszolgáltatási díj \*** | **Jelenlegi**  **anyakönyvvezetőt megillető díj** | 5% emelés | | 10% emelés | | 15% emelés | |
|  |  |  |  |  | szolgáltatás díja Ft | anyakönyvvezető díja Ft | szolgáltatás díja Ft | anyakönyvvezető díja Ft | szolgáltatás díja Ft | anyakönyvvezető díja Ft |
| 1. | hivatali munkaidőn kívül | hivatal épületén kívül | 40.000 Ft | 20.000 Ft | 42000 | 21000 | 44000 | 22000 | 46000 | 23000 |
| 2. | hivatali munkaidőn kívül | hivatal épületén belül Díszteremben | 25.000 Ft | 15.000 Ft | 26250 | 16000 | 27500 | 17000 | 28750 | 18000 |
| 3. | hivatali munkaidőben | hivatal épületén kívül | 25.000 Ft | - | 26250 | - | 27500 | - | 28750 | - |

\* a díjak az Általános forgalmi adót tartalmazzák”

Általános indokolás

Az anyakönyvi eljárás díjai a közelmúltban nem került emelésre, pedig a rezsi díjak, a munkabérek, a kivonat nyomtatványok árai emelkedtek. A javasolt módosítással a továbbiakban az anyakönyvi eljárás díja fedezi a házasságkötésekkel kapcsolatos személyi juttatásokat, lehetőséget ad az anyakönyvvezető munkájának nagyobb mértékű javadalmazására, továbbá abból kisebb összegű bevétele is származik a Hivatalnak, amelyből a közüzemi díjakat és a takarítás költségeit fedezni tudja. Az anyakönyvi eljárásról szóló 2010. évi I. törvény (továbbiakban: At.) 96. §-a felhatalmazást ad a települési önkormányzatok részére, arra hogy rendeletben határozzák meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait, valamint rendeletben állapíthassák meg a hivatali helyiségen kívüli, valamint a hivatali munkaidőn kívül történő házasságkötés esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

A jelenleg hatályos anyakönyvi események lebonyolításáról szóló rendelet felülvizsgálata során megállapítást nyert, hogy annak a 4. §-ában foglaltakat célszerű módosítani. Azaz a szombati esküvők megtarthatóságának időpontját bővíteni célszerű, főleg a nyári időszakban tartandó esküvők, és családi események miatt. A Jánoshalmi Napok alatt az elmúlt években jellemzően nem volt szükség a díszteremre, illetőleg újra igény merült fel és lehetővé is vált az év utolsó napján való események megtartása.

Tekintettel továbbá a munkabérek-, szolgáltatási díjak (fodrász, kozmetikus, ruházat) növekedésére az anyakönyvvezetőt megillető megbízási díjak is emelésre kerültek, bár csak minimálisan, ugyanis a rendelet bruttó összegeket tartalmaz.

Amennyiben díjemelés történik, úgy szükséges a 30 napos felkészülési időt betartani, ezért csak 2025. március 1. napján kerül a rendelet alkalmazásra.

Részletes indokolás

**Az 1. §-hoz**

Meghatározza a rendelet 4. §-ában eszközölt változásokat, az anyakönyvi és családi eseményekre vonatkozóan.

**A 2. §-hoz**

A rendelet 1. számú melléklete határozza meg az egyes anyakönyvi esemény tekintetében fizetendő szolgáltatási díjakat és az anyakönyvvezetőt megillető díjazást.

A rendelet 2. számú melléklete határozza meg egyéb családi események lebonyolításáért fizetendő szolgáltatási díjakat és az anyakönyvvezetőt megillető díjazást.

**A 3. §-hoz**

Hatályba léptető rendelkezés.

**A 4. §-hoz**

Meghatározza a kihirdetést.