**Jánoshalma Városi Önkormányzat Képviselő-testületének 2/2025. (I. 31.) önkormányzati rendelete**

**a korlátozott várakozási területek kijelöléséről és használatuk szabályairól**

[1] Jánoshalma Városi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva,

[2] a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján a következőket rendeli el.

**1. Általános rendelkezések**

**1. §**

A rendelet célja, hogy Jánoshalma Város közigazgatási területén

*a)* kijelölje a korlátozott várakozási övezeteket;

*b)* meghatározza a korlátozott várakozási övezetek használatának rendjét és szabályait.

**2. §**

A rendelet területi hatálya az alábbi lehatárolt várakozási területekre terjed ki:

*a)* Béke tér, Dózsa György utca és Bernáth Zoltán utca közötti szakasza (1. melléklet)

*b)* Béke tér, Főtér és Rákóczi utca közötti szakasz (BENU Gyógyszertár és Katolikus Iskola előtti rész) (2. melléklet)

*c)* Béke tér Polgármesteri Hivatallal szemben lévő parkolók a buszváró teremtől a Gála Étteremig (3. melléklet)

**3. §**

A rendelet személyi hatálya kiterjed minden, a korlátozott várakozási övezeteket használó gépjárműre, annak tulajdonosára és üzembentartójára, kivéve

*a)* a figyelmeztető jelzést használó, kommunális szolgáltatást, vagy közműhiba elhárítását végző járműveket;

*b)* a megkülönböztető jelzéssel ellátott járműveket;

*c)* a mozgáskorlátozottak által vezetett, illetve az őket szállító járműveket.

**2. Korlátozott várakozási területek használati rendje**

**4. §**

(1) A korlátozott várakozási övezeteket munkanapokon 08.00 és 16.00 óra között egybefüggően, megszakítás nélkül legfeljebb 2 óra időtartamra lehet igénybe venni.

(2) A (1) bekezdésben meghatározott időszakon kívül a korlátozott várakozási övezet időtartam megkötés nélkül használható.

(3) A korlátozott időszakban a várakozás megkezdését a jármű első szélvédője mögött jól láthatóan elhelyezett, a várakozás kezdetének időpontját mutató időmérő tárcsával kell jelezni.

(4) Legkésőbb a korlátozott időszakba eső maximális időtartam letelte után a várakozóhelyet el kell hagyni.

(5) A korlátozott várakozási övezetek használata díjmentes.

(6) A várakozási terület parkoló helyeit mindenki saját felelősségére veheti igénybe, az nem minősül őrzött parkolónak.

**3. Kedvezmények**

**5. §**

(1) A 4. § (1) és (3) bekezdésekben foglalt kötelezettség nem vonatkozik a külön engedéllyel rendelkező gépjárműre.

(2) Írásbeli kérelmére külön engedélyt csak annak a gépjármű-tulajdonosnak, vagy üzembentartónak lehet kiadni, aki vagy akinek

*a)* ingatlana a korlátozott várakozási zónával határos és nem rendelkezik belső parkolási lehetőséggel, és nincsen az ingatlana előtti közterületen gépkocsibejáró, ugyanakkor életvitelszerűen él a korlátozott várakozási övezettel határos ingatlanban,

*b)* a korlátozott várakozási zónával határos ingatlanban székhellyel, telephellyel vagy fiókteleppel rendelkező egyéni vállalkozó, jogi személy vagy jogi személyiséggel nem rendelkező szervezet,

*c)* házi- és gyermekorvos, védőnő,

*d)* Jánoshalma Városi Önkormányzat vagy Polgármesteri Hivatal közszolgálati jogviszonyban, munkaviszonyban, vagy egyéb foglalkoztatásra irányuló jogviszonyban foglalkoztatott munkavállalója az általuk megjelölt járművekre a 3. mellékletben meghatározott parkolóban,

*e)* Jánoshalma Városi Önkormányzat Képviselő-testületének vagy Bizottságainak tagja.

(3) A külön engedély iránti kérelmet a Jegyző bírálja el.

(4) A gépjármű tulajdonosa vagy üzemben tartója köteles bejelenteni, ha megváltoznak esetében a (2) bekezdésben meghatározott, várakozási időkorlátozás alóli külön engedély feltételei.

**4. Záró rendelkezések**

**6. §**


Ez a rendelet 2025. április 1-jén lép hatályba.


**7. §**


E rendelet kihirdetéséről a jegyző gondoskodik.

Lengyel Endre Dr. Rennerné dr. Radvánszki Anikó

polgármester jegyző

*1. melléklet a 2/2025. (I. 31.) önkormányzati rendelethez*****

*2. melléklet a 2/2025. (I. 31.) önkormányzati rendelethez*****

*3. melléklet a 2/2025. (I. 31.) önkormányzati rendelethez*****

Általános indokolás

A **szabályozás célja**, hogy Jánoshalma város közigazgatási területének várakozási területnek (várakozási övezetnek) kijelölt részén, forgalomszabályozási eszközökkel és időbeli korlátozás alkalmazásával nappali időszakban tapasztalható telítettségének érdemi csökkentését érjük el.

Ezt a célt kizárólag díjmentesen, időbeli korlátozás bevezetésével kívánjuk elérni.

**A meghatározott időtartamú várakozási övezetek** lényege, hogy az arra kijelölt területen lévő gépkocsi várakozóhelyeket csak korlátozott ideig, 2 óra időtartamra vehetik igénybe. Hosszabb ideig ott tartózkodó gépjárművek vezetői a tilosban parkolókhoz hasonlóan bírsággal sújthatók.

Az időbeli korlátozás **munkanapokon 8 és 16 óra** között kerülne bevezetésre. A várakozás idejét a gépjárművek első szélvédője mögött elhelyezett **időmérő tárcsával** kell jelezni, mely beszerezhető lenne bármely időmérő tárcsát árusító üzletben.

Az ellenőrzési feladatokat a Jánoshalmi Polgármesteri Hivatal **közterület-felügyelője, valamint a rendőrség munkatársai látják el.**

A meghatározott időtartamú várakozóhelyek használatára **kedvezmények** kerültek bevezetésre, melyek első sorban a korlátozott várakozási zónával határos ingatlanok tulajdonosaira és használóira, továbbá a háziorvosokra és védőnőkre, az Önkormányzattal vagy a Polgármesteri Hivatallal jogviszonyban álló munkavállalókra, képviselőkre és bizottsági tagokra vonatkozik.

**A javasolt időkorláthoz kötött várakozási övezetek:**

**Béke tér Dózsa György utca és Bernáth Zoltán utca közötti szakasza**

**Béke tér Polgármesteri Hivatallal szemben lévő parkolók a buszváró teremtől a Gála Étteremig**

**Béke tér főtér és Rákóczi utca közötti szakasz (Benu Gyógyszertár és Katolikus Iskola előtti rész)**

**Jogszabályi háttér:**

**A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény**  
  
**28. Helyszíni bírság kiszabására jogosultak**

39. § (1) A rendőrség az e törvényben meghatározott feltételek esetén bármely szabálysértés miatt kiszabhat helyszíni bírságot. E törvény eltérő rendelkezése hiányában szabálysértési elzárással is büntethető szabálysértés miatt csak a rendőrség szabhat ki helyszíni bírságot.

(2) Törvényben meghatározott esetben szabálysértés észlelése esetén – amennyiben ezt e törvény külön említi – helyszíni bírságot szabhat ki:

a)

b)  a Nemzeti Adó- és Vámhivatal feladat- és hatáskörrel rendelkező szerve,

c) a hivatásos katasztrófavédelmi szerv arra felhatalmazott ügyintézője,

d) a közlekedési hatóság ellenőre,

e) a közterület-felügyelő,

f) a természetvédelmi őr, az önkormányzati természetvédelmi őr,

g) az erdészeti hatóság arra felhatalmazott ügyintézője,

h) a halászati őr,

i) a mezőőr.

(3)  A (2) bekezdés g)–i) pontja esetén feltétel, hogy a helyszíni bírságot kiszabó személy a közigazgatási szerv alkalmazottja vagy önkormányzati köztisztviselő, közalkalmazott vagy kormánytisztviselő legyen.

**105. A pénzbírság, a helyszíni bírság, a szabálysértési költség, a rendbírság, valamint az okozott kár végrehajtása**

141. §

(1b) Az általános rendőrségi feladatok ellátására létrehozott szerv területi szervei az általános szabálysértési hatóság hatáskörébe tartozó szabálysértési eljárások során kiszabott vagy végrehajtott pénzbírságból, szabálysértési költségből, rendbírságból, helyszíni bírságból származó, valamint a bíróság által kiszabott pénzbírságból, rendbírságból, szabálysértési költségből származó bevételt a kincstárnál vezetett központosított beszedési számlákon kezelik.

**178. Közúti közlekedési szabályok kisebb fokú megsértése**

224. § (1) Aki a közúti közlekedés szabályairól szóló 1/1975. (II. 5.) KPM–BM együttes rendeletben (a továbbiakban: KRESZ) meghatározott közúti közlekedés szabályait megszegi, ha a 217–222. §-a szerinti szabálysértés nem valósul meg, szabálysértést követ el.

(2) A KRESZ 40–41. §-ának, valamint más megállási, várakozási vagy táblával jelzett behajtási tilalom vagy korlátozás megszegése esetén a közterület-felügyelő is szabhat ki helyszíni bírságot.

**A központi bírságkezelő szerv kijelöléséről szóló 117/2017. (V. 29.) Kormányrendelet**

A Kormány a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 250. § (1) bekezdés a) pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

1. § A szabálysértési eljárásról és a szabálysértési nyilvántartási rendszerről szóló 2012. évi II. törvény (a továbbiakban: Szabs. tv.) szerinti központi bírságkezelő szervként a Kormány az Országos Rendőr-főkapitányságot jelöli ki.

2. § (1) A központi bírságkezelő szerv az egységes helyszíni bírság központosított beszedési számlán kezeli a (2) bekezdésben meghatározott bevételeket.

(2) A központi bírságkezelő szerv a Szabs. tv. 141. § (2d) bekezdése szerinti befizetés ellenőrzési és azonosítási feladatát a Szabs. tv. 39. § (2) bekezdés c)–i) pontjában felsorolt szervek, illetve személyek által kiszabott és önkéntesen befizetett helyszíni bírság vonatkozásában látja el.

**A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény végrehajtásával kapcsolatos rendelkezésekről, valamint ahhoz kapcsolódó egyes rendeletek módosításáról szóló 22/2012. (IV. 13.) BM rendelet**

2. § (1) A helyszíni bírság kiszabására jogosult szerv vagy személy a kitöltött nyomtatvány másodlati példányát a csekkszelvénnyel együtt az eljárás alá vont személynek átadja. Az átadott csekkszelvény tartalmazza a helyszíni bírságoláshoz használt nyomtatvány sorszámát, a helyszíni bírság kiszabására jogosult megnevezését, a központosított beszedési számla számát, a nemzetközi fizetési számlaszámot (IBAN), a nemzetközi banki azonosító (BIC) kódot és a helyszíni bírság összegét.

(2) A kitöltött nyomtatvány eredeti példányát a helyszíni bírság kiszabására jogosult két évig megőrzi.

(3)

(4) A helyszíni bírságból származó bevételt a helyszíni bírság befizetését kezelő szerv központosított beszedési számlán kezeli és arról elkülönített analitikus nyilvántartást vezet.

**A közterület-felügyeletről szóló 1999. évi LXIII. törvény**

**A felügyelői intézkedések**

17. § A felügyelő a szabálysértés elkövetőjét – a cselekmény súlyától függően – jogosult a jogszabályban meghatározott esetekben helyszíni bírsággal sújtani.

**A közterület-felügyelői intézkedések végrehajtásának módjáról és eszközeiről szóló**

**43/1999. (XI. 26.) BM rendelet**

6. § A felügyelő – jogszabályokban meghatározott esetekben és keretek között – szabálysértés elkövetése miatt helyszíni bírság kiszabására jogosult. A helyszíni bírságolás során külön jogszabály szerint kell eljárni.

9. § (1) A várakozási szabályok megsértése miatt a gépjárművezető távollétében történő intézkedés esetén az intézkedő felügyelőnek a feljelentés intézkedésről a gépjármű szélvédőjén – ha ez nem lehetséges, jól látható módon a gépjárművön egyéb helyen – tájékoztatást kell elhelyeznie.

(2) Az (1) bekezdés szerinti tájékoztatás tartalmazza

a) az intézkedést foganatosító közterület-felügyelet megnevezését, székhelyét és telefonszámát,

b) a „Tiltott helyen várakozik!” szöveget,

c) az intézkedés időpontját,

d) az intézkedés okát a jogalap megjelölésével,

e) a feljelentés tényét,

f) az intézkedő felügyelő nevét, jelvényszámát és aláírását.

**63/2012. (IV. 2.) Korm. rendelet az egyes közlekedési szabálysértések miatt alkalmazandó szabálysértési pénzbírság, illetve helyszíni bírság kötelező mértékéről, valamint a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvénnyel összefüggő egyes kormányrendeletek módosításáról**

6.  melléklet a 63/2012. (IV. 2.) Korm. rendelethez

6. a „Korlátozott várakozási övezet” jelzőtábla alá kihelyezett kiegészítő táblában meghatározottól eltérő várakozás:    KRESZ 15. § (1) bekezdés c) pont

helyszíni bírság: 15 600

Szerintem a kisárgított részt töröljük az általános indokolásból!

Részletes indokolás

**Az 1–3. §-hoz**

Általános rendelkezések, melyek a rendelet területi és személyi hatályát szabályozzák.

**A 4. §-hoz**

A szabályozott területek várakozási rendjét határozza meg. Munkanapokon a 8 és 16 óra között maximum 2 óra időtartamra lehet ingyenesen használni a mellékletben megjelölt területeket.

**Az 5. §-hoz**

Kedvezményezettek körét határozza meg. A kedvezményezettek lehetnek a korlátozott várakozási övezettel szomszédos ingatlanok tulajdonosai vagy használói, amennyiben nincs más lehetőségük a gépjárműveik tárolására, valamint azon személyek köre, akik közérdekű munkájuk során várhatóan többször kerülhetnek olyan helyzetbe, ami szükségessé teszi a korlátozás alóli mentességet.

**A 6. §-hoz és a 7. §-hoz**

Hatályba léptető rendelkezések.