

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Előterjesztés Településfásítási program 2025 című kiírásra kérelem benyújtásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Halász-Csiba Renáta  Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Nyilatkozatok |

Jánoshalma, 2025. január 24.

**Tisztelt Képviselő-testület!**

A Településfásítási Program 2025-ben induló ötödik ütemében összesen 10 ezer sorfát igényelhetnek a 10 ezer fő alatti települések.

Az előzetes regisztráció 2025. január 13-án indul, és január 24-ig tart. Az igénylés 2025. január 28-án 10 órakor kezdődik, és a készlet erejéig tart. Az igényelt fák kiszállítására és az ültetésekre 2025. tavaszán és őszén kerül sor. A Programban való részvétel ingyenes. Településenként 10–30 db fa igényelhető, amely a készlet erejéig különböző fafajokból is összeállítható, de csak egy ültetési időszakból (2025. tavasz/ősz).

Javasolt helyszínek: Kórház utca (1295 hrsz) a Kélesi utcai tó nyugati oldala, Kiszállási út (3341/3) hrsz, az 5412 sz. út északi oldalán a település belterületi részén. Javasolt fajták: Kislevelű hárs, Nagylevelű hárs, Ezüst hárs.

Sikeres igénylés esetén az igénylőnek az alábbiakat kell biztosítania:

* a fák tárolását, öntözését az ültetésig
* a fák elültetését egy előre egyeztetett időpontban, az átvételtől számítva 14 napon belül
* a fák legalább 5 éves fenntartását.

Településfásítási Program link:

<https://orszagfasitas.hu/telepulesfasitasi-program-2025/igenylesi-utmutato-2025/>

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat támogatási kérelmet nyújt be a „Településfásítás Program 2025” című kiírásra.

Faültetés helyszíne: Kórház utca 1295 hrsz,

Kisszállási út 3341/3 hrsz.

A Képviselő-testület felhatalmazza a polgármestert a szükséges intézkedések megtételére.

**Felelős:** Lengyel Endre polgármester

**Határidő:** 2025. január 31.