

**RENDELET-TERVEZET**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Rendelet-tervezet a mezei őrszolgálatról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Alpolgármester, osztályvezetők |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | **rendelet**/határozat |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | * Rendelet-tervezet indokolással * Előzetes hatásvizsgálati lap |

Jánoshalma, 2025. január 24.

**Tisztelt Képviselő-testület!**

Jánoshalma Városi Önkormányzat Képviselő-testülete a 2024. december 12-i ülésén döntött a mezei őrszolgálat létrehozásáról.

A fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény 16. § (1) bekezdése alapján az önkormányzat a közigazgatási területéhez tartozó termőföldek őrzéséről mezei őrszolgálat létesítésével gondoskodhat.

A szolgálat megalakításának tervezett időpontja: 2025. április 1.

Ki kell majd választani a leendő mezőőrt, amellyel kapcsolatban az álláspályázat kiírásra került, továbbá együttműködési megállapodást kell kötni a rendőrséggel.

Be kell jelenteni a mezőőri szolgálat létrehozását a mezőgazdasági igazgatási szervnek, mely közhiteles nyilvántartásba veszi azt.

Egyelőre 1 fő mezőőr alkalmazását javasoljuk, a működés elkezdése után látjuk, hogy elég-e egy fő, vagy bővítenünk kell a létszámot.

A mezőőr irányítását javasoljuk polgármesteri hatáskörbe rendelni, ezért foglalkoztatása közalkalmazotti státuszú lenne. A 2012. évi CXX. törvény (rendészeti törvény) határozza meg az alkalmazható intézkedéseket, melyet csak a közszolgálati vagy közalkalmazotti jogviszonyban álló személyek számára biztosítja a teljeskörű alkalmazását.

Kérem a Tisztelt Képviselő-testületet, hogy az előterjesztést megtárgyalni és a rendeletet elfogadni szíveskedjen.