

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Előterjesztés Jánoshalma város polgármesterének 2025. évre vonatkozó szabadsága ütemezésének jóváhagyásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Lencse Kata munkaügyi ügyintéző |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | 2025. évre vonatkozó szabadságolási ütemterv |

Jánoshalma, 2025. január 24.

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/C. (1)-(4) bekezdései rendelkeznek a főállású polgármester szabadságáról.

A Kttv. 225/C. (1)-(4) bekezdései szerint:

*(l) A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

1. *A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*
2. *Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*
3. *A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.*

A Kttv. fenti rendelkezése alapján a 2025. évi szabadság mértéke 2025. január 1. napjától 2025. december 31. napja közötti időszak figyelembevételével az alábbiakból tevődik össze:

* alapszabadság: 25 munkanap,
* pótszabadság: 14 munkanap, valamint
* a 2024-es évből áthozott: 2 munkanap

Fentiekre tekintettel a polgármester 2025. évi szabadsága 2025. január 1. napjától 2025. december 31. napjáig: 41 munkanap.

Kérem a Tisztelt Képviselő-testületet, hogy az előterjesztéshez csatolt és 2025. évre vonatkozó szabadságolási ütemtervet, az abban foglaltaknak megfelelően elfogadni szíveskedjen.

**Határozati javaslat:**

1. Jánoshalma Városi Önkormányzat Képviselő-testülete megállapítja, hogy Lengyel Endre polgármester 2025. évben január 1. napjától december 31. napjáig 39 munkanap szabadságra jogosult.
2. A Képviselő-testület tudomásul veszi, hogy a polgármester 2024. évben a részére megállapított szabadságból 2 munkanapot hozott át a 2025-ös évre, amelyet 2025. március 31. napjáig köteles igénybe venni.
3. Jánoshalma Városi Önkormányzat Képviselő-testülete Lengyel Endre polgármester 2025. évre vonatkozó szabadságolási ütemtervét az 1. számú mellékletben foglaltaknak megfelelően jóváhagyja.

**Felelős:** Lengyel Endre polgármester

**Határidő:** folyamatos