

**RENDELET-TERVEZET**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Rendelet-tervezet a hivatali helyiségen kívüli, valamint a hivatali munkaidőn kívül történő egyes anyakönyvi események engedélyezésének, valamint az egyéb családi eseményeknek a szabályairól és a fizetendő díjakról szóló 11/2022. (IX. 30.) önkormányzati rendelet módosításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | **rendelet**/határozat |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | * Rendelet-tervezet mellékletekkel, indoklással * Előzetes hatásvizsgálat * Hatályos rendelet |

Jánoshalma, 2025. január 24.

**Tisztelt Képviselő-testület!**

A hivatali helyiségen kívüli, valamint a hivatali munkaidőn kívül történő egyes anyakönyvi események engedélyezésének, valamint az egyéb családi eseményeknek a szabályairól és a fizetendő díjakról szóló 11/2022. (IX. 30.) önkormányzati rendeletben foglalt díjak 2022. évben kerültek utoljára felülvizsgálatra.

A mellékletben szereplő változások díjemeléseket tartalmaznak.

A bevétel növelése a kiadások csökkentésére fordítható.

A táblázatban 5 – 10 – 15 %-os díjemelési javaslat található a többletszolgáltatási díjak esetében.

Az adott szolgáltatás esetén nem %-os arányban került a díj meghatározásra, hanem minimum 1000,- Ft-ban, mivel az anyakönyvvezetőt megillető díj csak párszáz forinttal emelkedett volna bruttóban.

Kérem a Tisztelt Képviselő-testületet, hogy a rendelet-tervezetet megvitatni és a díjemelés százalékos mértékét, illetve összegszerűségét megállapítani szíveskedjen.