

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Előterjesztés Jánoshalma Város Önkormányzati Tűzoltó Parancsnokság 2025. évi támogatásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Gál Teréz osztályvezető  Zsiák Zsolt tűzoltó parancsnok |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester  Dr. Rennerné dr. Radvánszki Anikó jegyző |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * 2025. évi Költségvetési tervezet * Támogatási Kérelem * Támogatási Szerződés tervezet |

Jánoshalma, 2025. január 24.

**Tisztelt Képviselő-testület!**

A Jánoshalma Város Önkormányzati Tűzoltó Parancsnokság alapszabálya szerint, annak költségvetését a köztestület küldöttgyűlése állapítja meg. A központi költségvetési támogatás teljes egészében nem fedezi a Parancsnokság kiadásait, ezért a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 41. § (5) alapján az önkormányzati tűzoltóságok létesítésével, fejlesztésével, fenntartásával és működésével kapcsolatos költségek fedezetéről a székhely szerinti települési önkormányzat, és az önkormányzati tűzoltóság elsődleges műveleti körzete szerinti települések önkormányzatai, valamint az általuk végzett feladattal arányosan a központi költségvetés gondoskodik.

A parancsnokság 2025. évi működéséhez Jánoshalma Városi Önkormányzat vonatkozásában 15.844.416, - Ft támogatási igény jelentkezik, mely összeg Jánoshalma Városi Önkormányzat 2025. évi Költségvetési rendelet-tervezetében szerepeltetni szükséges.

Kérem a Tisztelt Képviselő-testületet, hogy a fentiek alapján a mellékelt megállapodás tervezet elfogadásáról szóló határozati javaslatot megtárgyalni és elfogadni szíveskedjen:

**Határozati javaslat:**

Jánoshalma Városi Önkormányzat Képviselő-testülete jóváhagyja a Jánoshalma Város Önkormányzati Tűzoltó Parancsnoksággal kötendő megállapodást és a 2025. évi működéshez szükséges hozzájárulás mértékét **15.844.416, - Ft, azaz Tizenötmillió – nyolcszáznegyvennégyezer -négyszáztizenhat forint** összegben határozza meg.

**Felelős:** Lengyel Endre polgármester

**Határidő:** 2025. február 15.

**Fedezet:** 2025. évi költségvetés