**ELŐZETES HATÁSVIZSGÁLATI LAP**

**Jánoshalma Városi Önkormányzat Képviselő-testületének 1/2025. (I. 31.) önkormányzati rendelete**

**a mezei őrszolgálatról**

(jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen:

1. ***Társadalmi, gazdasági, költségvetési hatások***

A jelenlegi rendeletalkotás társadalmi hatásaként megjelenik az, hogy Jánoshalma közigazgatási területéhez tartozó termőföldek mezei őrszolgálat általi őrzése kapcsán jelentősen nő az érintettek biztonságérzete.

A rendelet gazdasági hatásaként megjelenik a gazdasági tekintetű biztonságérzet, a termőföldön lévő, illetve ahhoz tartozó termények és termékek, felszerelések, eszközök, haszonállatok, továbbá mezőgazdasági építmények fokozottabb védelme válik lehetővé.

Költségvetési hatás. A mezei őrszolgálat megalakítási, fenntartási és működési költségeit —költségvetése terhére- saját forrásból és a központi költségvetés által biztosított hozzájárulásból fedezi az önkormányzat, mely költségek felét, de legfeljebb a külön jogszabályban meghatározott összeget a központi költségvetés biztosítja.

1. ***Környezeti és egészségi hatások***

Nem releváns

1. ***Adminisztratív terheket befolyásoló hatások***

A tervezett önkormányzati rendelet a Polgármesteri Hivatalt érintően minimális pénzügyi adminisztratív terheket keletkeztet, melyek a jelenlegi személyi állománnyal biztosíthatók. A feladat-végrehajtás érdemi adminisztrációját a mezőőr, a munkaköri feladatai ellátása mellett munkaidőben végzi.

1. ***A jogszabály megalkotásának szükségessége, a jogalkotás elmaradásának várható következményei***

A települési önkormányzat a közigazgatási területéhez tartozó termőföldek őrzéséről mezei őrszolgálat létesítésével tud elsősorban gondoskodni, aminek létjogosultsága a jelenlegi közállapotokat, köz- és vagyonbiztonságot is figyelembe véve, a tulajdon védelme érdekében indokolt és szükséges. A jogalkotás elmaradásának várható következménye köz-, személyi- és tulajdon-biztonsági kockázattal jár.

1. ***A jogszabály alkalmazásához szükséges személyi, szervezeti és pénzügyi feltételek***

Az önkormányzat az önkormányzati mezei őrszolgálat megalakítási, fenntartási és működési költségeit —költségvetése terhére- saját forrásból és a központi költségvetés által biztosított hozzájárulásból fedezi, mely költségek felét, de legfeljebb a külön jogszabályban meghatározott összeget a központi költségvetés biztosítja.

A feladat-végrehajtás érdemi ellátása 1 fő mezőőr létszámbővítést jelent, mely pénzügyi fedezet a fent leírtak szerint —a központi és a saját költségvetés terhére- biztosítható.